NaiveNeuron/SloPal huggingface dataset:
Antal, Peter, poslanec NR SR (2018-10-16):
Vážený pán predsedajúci, vážený pán minister, pán spravodajca, tak ako avizovala moja pani kolegyňa Zemanová, budem predkladať pozmeňujúci návrh a hneď na začiatku hovorím, nie je to žiadna kuleha, je to vec, ktorú sme riešili v princípe aj s legislatívou, aj na našom výbore, lebo sama legislatíva ministerská, parlamentná a ani úradu vlády sa nevedeli dohodnúť, ako tieto dva novelizačné body upraviť tak, bod 9 a bod 10, aby neplatili v obidvoch okamihoch akoby dva ods. 2, tak to, tak to nazvem. Komplikované, viem, že na pochopenie aj pre mňa, a možno mi to aj desaťkrát vysvetľovali, ale toto je nakoniec zhoda všetkých legislatív, ktoré mali čo do toho povedať, aby v zákone nenastal o dva roky nejaký chaos. Čiže nehľadajte tam žiadnu kulehu a neznižujme tým akoby hodnotu tohto zákona, ktorý aj pán kolega Fecko pochválil, a je dobrým zákonom, takým niečím, že hľadajme, hľadajme niečo, čo tam nie je. No nie je tam žiadne a kľudne, pani kolegyňa, určite neni problém, aby ste si to išli aj dať vysvetliť legislatívcom, v čom nastáva ten akoby problém, ak to, ak to neupravíme. Nemuseli sme to v princípe dneska akoby riešiť, akurát o dva roky by bol skutočný problém, že zrazu by existovali dva, dva odseky 2, kedy nastane účinnosť. Čiže toto je len úprava legislatívnotechnická týchto dvoch bodov. Čiže ak dovolíte, prečítam ten pozmeňujúci návrh. Pozmeňujúci návrh poslanca Národnej rady Slovenskej republiky Petra Antala k vládnemu návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony v znení neskorších predpisov a ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov (tlač 1069). 1. K čl. I bodu 9: Novelizačný bod 9 sa vypúšťa. Nasledujúce sa, body sa primerane prečíslujú. 2. K čl. III V čl. III sa slová „bodu 10, ktorý nadobúda účinnosť“ nahrádzajú slovami „desiateho bodu § 11 ods. 2 druhej a tretej vety, ktoré nadobúdajú účinnosť“. Koniec pozmeňujúceho návrhu. Ďakujem pekne.
Poliačik, Martin, poslanec NR SR (2017-03-22):
Ja nebudem túto chvíľu toxifikovať tým, čo sme videli predtým. Som rád, že som bol jedným z ľudí, ktorí zvolili túto verejnú ochrankyňu práv do funkcie, som rád, že nastavila úplne nové fungovanie úradu, som rád, že ombudsman v budúcnosti ako funkcia, alebo ombudsmanka ako jej nositeľka terajšia a budúca začali byť vnímané ako súčasť verejného života, ako niekto, kto sa vždy postaví na stranu slabších, že aj keď bolo cítiť napätie medzi exekutívou, parlamentom a verejnou ochrankyňou práv, tak jej hlas bol vždy počuť, vždy bolo jasné, čo chce povedať, a vždy boli jasné aj konštruktívne návrhy, s ktorými v konkrétnych situáciách prichádzala. Chcem jej teda poďakovať spolu s kolegami za celé tie roky práce, za to, že dala príklad aj svojim nasledovníčkam a nasledovníkom. A pevne dúfam, že áno, aj v situácii, keď mnohé témy sme už mysleli, že sú za nami a vracajú sa naspäť do verejnej diskusie, tak na základe jej podnetov, na základe jej názorov a aj na základe takýchto správ bude obhajoba ľudských práv na vyššej aj kvalitatívnej, aj sofistikovanej úrovni, než tomu bolo v minulosti. Ďakujem veľmi pekne.
Kamenický, Ladislav, poslanec NR SR (2016-11-29):
Teraz budeme hlasovať o jednotlivých pozmeňujúcich návrhoch podaných v rozprave. Ako prvý podala pozmeňujúci návrh pani poslankyňa Jurinová. Dajte, prosím, hlasovať o tomto pozmeňujúcom návrhu.
Ďuriš Nicholsonová, Lucia, podpredsedníčka NR SR (2018-09-14):
Vyhlasujem všeobecnú rozpravu za skončenú. Pani navrhovateľka, chcete sa vyjadriť k rozprave? Nie je tomu tak. Pani spravodajkyňa? Nie je tomu tak. Prerušujem rokovanie o tomto bode programu. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Návrh zákona je pod tlačou 1089, návrh na jeho pridelenie na prerokovanie výborom je v rozhodnutí pod č. 1143. Dávam slovo pani poslankyni Elene Červeňákovej, aby návrh zákona uviedla. Nech sa páči.
J. Počiatek, minister financií SR: (2007-02-08):
Zámerom návrhu zákona je plne implementovať do právneho systému Slovenskej republiky Smernicu Európskeho parlamentu a Rady zo dňa 11. mája 2005 č. 2005/14/ES o poistení zodpovednosti za škodu spôsobenú prevádzkou motorového vozidla. Návrh zákona v súlade s čl. 2 smernice využíva v maximálnej miere prechodné obdobie 5 rokov, ktoré umožňuje ponechať limit poistného krytia na súčasných hodnotách, pričom v prechodných ustanoveniach návrhu sa ustanovila prechodná lehota zvýšenia limitov poistného krytia v dvoch etapách. Prvá etapa – od 1. 1. 2009 do 31. 12. 2011 výška poistného krytia v prípade škody na zdraví a nákladov pri usmrtení na 2,5 mil. eur na nehodu bez ohľadu na počet zranených alebo usmrtených a v prípade škody na majetku na 500 tisíc eur. (Ruch a šum v sále. Upozornenie predsedajúceho, aby poslanci zachovali pokoj v rokovacej sále.) Druhá etapa – od 1. 1. 2012 výška poistného krytia v prípade škody na zdraví a nákladov pri usmrtení na 5 mil. eur na nehodu bez ohľadu na počet zranených alebo usmrtených a v prípade škody na majetku na 1 mil. eur. Ďalej táto novela rozširuje práva poisteného o právo kedykoľvek požiadať poisťovňu o vydanie dokladu o škodovom priebehu poistenia zodpovednosti za obdobie najmenej predošlých 5 rokov zmluvného vzťahu a zavedenie povinnosti pre poisťovňu vydať tento doklad v zákonom stanovenej lehote poistenému. Ďalej z tých väčších vecí, ktoré upravuje, upravuje problematiku kontroly poistenia zodpovednosti útvarom Policajného zboru pri vykonávaní kontroly poistenia zodpovednosti cudzozemského motorového vozidla, ktoré sa spravidla nachádza na území iného ako členského štátu a vstupuje na územie Slovenskej republiky z iného ako členského štátu. Ďalej zavádza tvorbu technických rezerv Slovenskou kanceláriou poisťovateľov, nakoľko spravuje garančný fond, vykonáva hraničné poistenie a tvorba technických rezerv sa vzťahuje na celý rozsah jej činností, to znamená, aj na úhradu záväzkov v súvislosti s prechodom práv a povinností Slovenskej poisťovne, a. s. na Slovenskú kanceláriu poisťovateľov. V čl. 2, ktorý novelizuje zákon č. 95/2002 Z. z. o poisťovníctve a o zmenách a doplnení niektorých zákonov v znení neskorších predpisov, sa zavádza povinnosť tvorby technickej rezervy na záväzky poisťovní a pobočiek zahraničných poisťovní voči Slovenskej kancelárii poisťovateľov vznikajúcich z činnosti podľa zákona o povinnom zmluvnom poistení zodpovednosti za škodu spôsobenú prevádzkou motorového vozidla, rozsah jej tvorby a spôsob jej výpočtu. Ďakujem.
Zmajkovičová, Renáta, podpredsedníčka NR SR (2012-11-28):
Otváram rozpravu. Do rozpravy som dostala dve písomné prihlášky, za poslanecký klub MOST – HÍD Andrej Hrnčiar a potom pán poslanec Ľudovít Kaník. Teraz dávam slovo pánovi poslancovi Andrejovi Hrnčiarovi. Nech sa páči, pán poslanec.
Klus, Martin, podpredseda NR SR (2019-10-22):
Ďakujem. Vyhlasujem všeobecnú rozpravu k tomuto bodu za skončenú. Rád by som sa opýtal, či chce k rozprave zaujať stanovisko navrhovateľ. Nie. Chce sa vyjadriť k rozprave spravodajkyňa? Takisto nie. Prerušujem teda rokovanie o tomto bode programu. Milé kolegyne, vážení kolegovia, rád by som vás informoval, že na 16.30 bolo zvolané grémium, takže o 16.30 preruším schôdzu, ale za ten čas ešte skúsme prvé čítanie o návrhu poslancov Národnej rady Slovenskej republiky Ondreja Dostála, Radovana Pavelku, Mariána Viskupiča, Martina Klusa a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov . Návrh zákona má tlač 1736, návrh na jeho pridelenie na prerokovanie výborom je v rozhodnutí č. 1837. Dávam slovo poslancovi Ondrejovi Dostálovi, aby návrh zákona uviedol. Pán poslanec, bude stačiť tých sedem minút na uvedenie? (Reakcia z pléna.)
Paška, Pavol, predseda NR SR (2013-09-03):
(Hlasovanie.) 144 prítomných, 142 bolo za, 1 sa zdržal, 1 nehlasoval. Návrh uznesenia sme schválili. Pán poslanec Hreha uvedie v prvom čítaní hlasovanie o vládnom návrhu zákona č. 289 o používaní elektronickej registračnej pokladnice, tlač 609. (Hlasovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 609.)
Jurinová, Erika, podpredsedníčka NR SR (2015-11-26):
Ďakujem, pán minister. Čas určený na hodinu otázok uplynul. Končím teda tento bod programu. Zároveň prosím členov vlády, aby zotrvali naďalej v rokovacej sále, pretože nasledujú písomné odpovede na interpelácie a samotné interpelácie. Vážené panie poslankyne, páni poslanci, nasledujú body písomné odpovede na interpelácie a interpelácie. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 21. októbra 2015 , tlač 1783. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 1783 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Písomne sa do rozpravy prihlásili traja pá... Dokončím toto. Traja páni poslanci, pán poslanec Mikuláš Huba, Jozef Mikloško a Ján Mičovský. Kým dám slovo prvému prihlásenému rečníkovi, pán poslanec Kadúc, procedurálny návrh. Nech sa páči.
M. Chovanec, poslanec: (2006-02-07):
Po druhé chcem povedať, nespomínam si na jedno jediné slovo, na jedinú formuláciu, ktorou by sa mohlo označiť, že z môjho príhovoru išla síra. Tak ako vy hovoríte, že hovoríte zo svojich 5-ročných skúseností, ja som si dovolil odprezentovať svoje 30-ročné skúsenosti a som pripravený kedykoľvek nad ktoroukoľvek vetou sa zamyslieť, a pri všetkej úcte k vám, pri všetkej úcte k vám, ako ste vynikajúco robili niektoré relácie, si dovolím povedať, že moje vystúpenie bolo oveľa vecnejšie a konkrétnejšie ako vaše. A po tretie, ak by som bol mal príležitosť dokončiť svoj príhovor, boli by ste si mali možnosť odo mňa vypočuť aj také pozitívne hodnotenia na pána ministra, ako som si dovolil v priebehu môjho vystúpenia veľmi pozitívne oceniť kroky, ktoré vykonával a vykonáva pán premiér. Veľmi pozitívne som chcel hovoriť o tom, čo reforma priniesla v kardiovaskulárnom programe, v leteckej záchrannej službe, v onkologických záležitostiach. Viete, niečo o tom viem a niečo som prežil aj sám osobne. Takže boli to naozaj veľmi vecné pripomienky a moje skúsenosti. Žiaľ, to pozitívne, čo som chcel povedať na záver, som už nemal príležitosť povedať.
Ďuriš Nicholsonová, Lucia, podpredsedníčka NR SR (2016-10-11):
Ďakujem veľmi pekne, teraz dávam slovo spoločnému spravodajcovi z výboru pre hospodárske záležitosti pánovi poslancovi Róbertovi Pucimu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, máte slovo.
Bugár, Béla, podpredseda NR SR (2018-05-24):
Pán poslanec Fecko.
Hrnčiar, Andrej, podpredseda NR SR (2019-12-05):
Pán poslanec Galek, reakcia.
Bublavý, Dušan, poslanec NR SR (2012-09-27):
Keďže sme procedurálny návrh poslanca, pána poslanca Osuského neschválili, prosím, pani predsedajúca, aby ste dali hlasovať o tom, že Národná rada Slovenskej republiky sa uzniesla v súlade s § 70 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Verešová, Anna, poslankyňa NR SR (2016-09-07):
Ďakujem. S poslankyňou Jurinovou aj Gaborčákovou sme vydali tlačovú správu, ktorú sme nazvali, že ak by si minister vnútra plnil svoje úlohy, tak kotlebovci by sa mohli prestať hrať na ochrancov ľudí. A naozaj, naozaj vieme o tom osobne, z vlastných skúseností, že naozaj, ako si spomenula, existujú rizikové úseky na železničných tratiach a práve o tom sme hovorili, že kde si tu štát plní úlohu, pretože cestujúci, ak to takto bude pokračovať s hliadkami a nebude si štát plniť úlohu, teda ministerstvo vnútra, tak cestujúci budú ešte viac naozaj nenávidieť Rómov, ale nezabudnú velebiť tých, ktorí ich ochraňujú. Teda ako si polícia plní svoju úlohu? Ale my máme aj riešenie a prišiel s ním Peter Pollák, ktorý je dnes expertom hnutia pre menšinovú politiku a ja vám ho skúsim aj prečítať. „Ukázalo sa, že zapojenie Rómov do zaistenia bezpečnosti v minulosti v projekte sa postupne mnohonásobne vracia všetkým občanom, väčšine aj menšine. Kriminálnikov či vagabundov nie je až tak veľa, no ich činy kazia meno úplne všetkým členom komunity. A teda hovoríme o tom, že podobné rómske občianske hliadky, ako tu už boli predstavené v minulosti, by mohli pracovať napríklad aj vo vlakoch. Poznajú prostredie i problémy, poznajú svojich ľudí a vedia ako na nich. V tomto majú určitý náskok i pred políciou, preto vedia páchaniu priestupkov či trestných činov účinne zabrániť. Rómske občianske hliadky už dokázali, že vedia spolupracovať s políciou, kontrolovať nočný pokoj, predchádzať konfliktom a naozaj spolupracovať s bezpečnostnými zložkami.“ Takže máme aj návod, ako zapojiť túto menšinu práve do riešenia problémov, ktoré niektorí členovia z ich komunity robia. Ďakujem. (Potlesk.)
Pellegrini, Peter, predseda NR SR (2015-05-14):
Prezentujme sa a hlasujme o bodoch spoločnej správy 1 až 30 s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 90, zdržalo sa 41 poslancov. Tieto body sme schválili.
Laššáková, Jana, podpredsedníčka NR SR (2014-02-12):
Ďalším písomne prihláseným do rozpravy je pán poslanec Fecko, ktorý nie je prítomný. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Kuffa. Končím možnosť prihlásiť sa do rozpravy ústne. Ale predtým ešte hlási sa do rozpravy ústne pán poslanec Mičovský. Nech sa páči, máte slovo.
Bagačka, Michal, poslanec NR SR (2014-11-26):
Ďakujem. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-12-02):
Pán poslanec Taraba.
P. Hrušovský, predseda NR SR: (2004-05-27):
M. Demeterová, poslankyňa: Nie, nie, nie, vzhľadom na to, že sme doplnili ten dodatok, ktorý tam chýbal, tak...
Mojš, Milan, poslanec NR SR (2013-09-03):
Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 592 zo 16. júla 2013 prideliť v druhom čítaní na prerokovanie tento návrh okrem Výboru Národnej rady pre financie a rozpočet aj Ústavnoprávnemu výboru NR a Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte hlasovať.
Osuský, Peter, poslanec NR SR (2013-09-20):
Pani predsedajúca, ďakujem za slovo. Potvrdzujem i za seba to, že tento návrh zákona prináša mnohé kroky správnym smerom, i keď pripúšťam, že v duchu neblahej tradície tohto parlamentu nebude jeho prežívanie na doskách, ktoré neznamenajú svet, len Slovenskú republiku, veľmi dlhé. Ale napriek tomu je cenné, že je vypracované dobré smerovanie. A verím, že príde čas, keď sa veci došetria férovo. Ja som vo svojich vystúpeniach na tému volebného zákona ako pracovného materiálu poukázal na zhruba tri protiústavné prvky v tom zákone. A ak existuje alternatíva, som presvedčený, že nielen ja, ale aj klub SaS takúto alternatívu podporí.
Sulík, Richard, predseda NR SR (2011-03-25):
Pán poslanec Droba.
Blanár, Juraj, podpredseda NR SR (2022-10-07):
Dobre, v poriadku, platí.
P. Kubovič, poslanec: (2006-12-06):
A, pán predsedajúci, ešte jedna moja poznámka. Pani ministerka práce počas vystúpenia pána Mikloša telefonovala. (Ruch v sále.) Pán predsedajúci, môžete ma počúvať? Je to na vás v tejto chvíli aj. Telefonovala počas vystúpenia, čo považujem nieže za prejav arogancie, ale za porušenie rokovacieho poriadku Národnej rady. A žiadam vás, aby ste konali v zmysle rokovacieho poriadku.
Štefunko, Ivan, poslanec NR SR (2024-02-13):
Ďakujem veľmi pekne. Pán minister, ja oceňujem aj vaše vystúpenie a vlastne obhajobu toho zákonu, ale vlastne chcel by som vám povedať, že vlastne buďte odvážny a naozaj urobte to, zvýšte tú povinnú, alebo teda limit povinnej registrácie kvôli tomu, že mám na to tri dôvody. Po prvé toto umožňuje firmám rásť. Po druhé im to umožňuje investovať do svojho materiálneho vybavenia. A po tretie je to, tieto malé a stredné firmy sú jediné, ktoré síce majú veľký problém s infláciou, ale vlastne regulácia, ktorá ju umožňuje zvládať, sa im nedostáva. Ten náklad 40 mil. eur je vlastne naozaj zanedbateľný, keď si pomyslíme, že o tri zákony ďalej budeme vlastne dotovať iné typy podnikov. Takže ďakujem veľmi pekne, pán Viskupič, že ste to otvorili.
Šuca, Peter, poslanec NR SR (2024-02-09):
Ďakujem za slovo. Navrhujem hlasovať o predmetnom návrhu zákona v utorok o jedenástej.
Viskupič, Marián, poslanec NR SR (2022-10-20):
Ďakujem pekne za slovo. Vážené kolegynky, kolegovia, ja tiež poviem ešte pár slov k pozmeňováku. Takisto vás chcem všetkých poprosiť o jeho podporu. Je to vec, ktorá fakt vie pomôcť obciam, mestám a je to veľmi rozumná vec v danom stave. Takže poprosím o podporu. A ešte teda si dovolím pár slovami k tomu teda samotnému návrhu zákona spresniť vlastne, aby ešte padlo pár slov k nemu. Čiže v prvom rade treba povedať, že tento návrh zákona umožňuje a je v ňom teda zahrnuté prechodné ustanovenia alebo prechodné ustanovenie, že teda môže samospráva vlastne tento nový spôsob, nové pravidlá týkajúce sa spôsobu zúčtovania dotácií s rozpočtom samosprávy použiť už aj na dotácie poskytnuté v tomto roku. Čiže nebude to až od budúceho roku, ale už aj v tomto roku, ak si to upravia, samozrejme, samosprávy v svojich pravidlách. Už teraz nebudú musieť tohtoročné dotácie zúčtovať vlastne v tomto účtovnom období, ale teda dá sa to urobiť ďalej. Takže pomôže vlastne už aj v tomto roku. To je zasa veľmi-veľmi dôležité v týchto zložitých časoch. A ešte zasa ten druhý, akoby druhú vec. Môže niekoho napadnúť, že zasa aby sa to nedialo, že teraz to bude päť rokov nezúčtované. Nie, to ten návrh zákona vlastne ponúka riešenie, čiže samosprávy si teda v tých svojich pravidlách, podľa ktorých poskytujú dotácie, si teda musia upraviť spôsob, lehotu ich zúčtovania s vlastným rozpočtom, hej, teda tak, aby nemuseli byť do konca tohto obdobia, ale, samozrejme, musia tam napísať proste, že ich bude teda možné zúčtovať do konca rozpočtového obdobia nasledujúceho po rozpočtovom roku, na ktorý bola poskytnutá. Čiže nemusí sa nikto báť, že teraz sa v tom spraví zasa nejaký že neporiadok, že by to bolo proste dlhodobo. Nie, ono sa to o to jedno obdobie posunie tak, aby sa vytvoril ten časový priestor, to všetko, čo tu bolo povedané. Samozrejme, je dôležitá aj tá rozpočtová zodpovednosť, čiže zákon hovorí teda to, že podmienkou je, aby teda samospráva mohla poskytovať, alebo poviem to opačne, že nebude môcť cezročne poskytovať dotácie takým spôsobom, ktorý by zvyšoval jej celkový dlh. Takže toto je riešenie, ktoré fakt reálne pomáha. Zároveň nevytvára žiadne, žiadnu rozpočtovú nezodpovednosť, nevytvára žiadny chaos, proste je to niečo, čo ukázala reálna prax, že to bude fungovať a že to môže pomôcť. Kolegynky, kolegovia, teda žiadam vás nielen o podporu pozmeňujúceho návrhu, ale, samozrejme, aj o podporu celého predloženého návrhu zákona. Ďakujem pekne za pozornosť.
P. Hrušovský, podpredseda NR SR: (2002-07-03):
(Hlasovanie.) 108 prítomných, 49 za návrh, 15 proti, 40 sa zdržalo, 4 nehlasovali. Návrh pána poslanca Delingu sme neschválili. Ďalší návrh, pán poslanec.
Pellegrini, Peter, predseda NR SR (2024-02-08):
Prezentujme sa a hlasujme o bode č. 18 druhého pozmeňujúceho návrhu pána poslanca Galka. (Hlasovanie.) Prítomných 132, za 17, proti 77, zdržalo sa 37, nehlasovali 1. Tento bod sme neschválili.
Laššáková, Jana, podpredsedníčka NR SR (2015-03-17):
Na vystúpenie pána poslanca s faktickými poznámkami páni poslanci Hraško, Viskupič a Fecko. Končím možnosť prihlásiť sa s faktickými poznámkami. Nech sa páči, pán poslanec Hraško.
Nicholsonová, Lucia, poslankyňa NR SR (2014-11-09):
Ďakujem veľmi pekne. No teraz by podľa mňa na tom balkóne mali stáť tí dôchodcovia, ktorých si sem pozývate na každú jednu schôdzu, a potom tu prednášate rôzne zdravice, oni vám a vy im. Teraz, počas tohto prejavu tu mali stáť a mali to počúvať, aby vedeli, kto tu tuneluje zdravotníctvo, aby vedeli, ako funguje štátostrana. A nemyslím si, že potom by vám tlieskali, keby ste im pridávali tých úbohých dvanásť eur pred Vianocami, za ktoré si majú akože podľa vás kúpiť ľudskú dôstojnosť. Veď to je smiešne, pridať im 5 eur na zvyšovaní dôchodkov a pridať im pred Vianocami 12 eur. Toto mali počúvať tí ľudia, kam sa strácajú ich peniaze. Kam sa strácajú všetky tie peniaze, ktoré celé roky vkladali do toho zdravotníctva? Kde skončili, v ktorom vrecku? A vyšli by ste trápne, celý pán sociálny Richter, s vaším zvyšovaním dôchodkov a pridávaním na vianočných dôchodkoch. Ďakujem pekne.
Martvoň, Anton, poslanec NR SR (2012-07-02):
Ďakujem pekne, pán predseda. Pán poslanec Poliačik, no je to, bolo to zaujímavé odborné vystúpenie, ale dovolím si kriticky na to povedať to, že tento systém bol nastavený aj za pána Jurzycu, čiže to sa týka aj pána docenta Fronca, tento systém bol nastavený aj za pána ministra Jurzycu, a nič ste s tým, keď ste boli v parlamente, a teda vo vláde, neurobili. Teraz, keď ste v opozícii, tak to snažíte sa zmeniť. Tak pýtam sa, tie dva roky ste to čo, iba testovali, že teda ako to bude fungovať, alebo teda vám vyhovoval ten systém, teraz zrazu nevyhovuje? Určite sa zjednotíme na tom, že s tým normatívnym financovaním treba niečo robiť, možno nastaviť nejako kritériá, ale zasa nie tak, ako to povedal aj predtým pán poslanec Matovič, že jednoducho časť škôl potom bude zvýhodnená, lebo má výborných študentov, a časť škôl, kde sú povedzme študenti rómskej menšiny, alebo sú to študenti, ktorí sú z okrajových častí Slovenska, kde popri štúdiu ešte doma pomáhajú a nemajú toľko času sa učiť, by potom tie školy mali problém prežiť. Čiže môj názor je taký, tie kritéria treba nastaviť objektívne a nie len na základe toho, že akí sú výborní študenti, alebo interne ako to pedagógovia hodnotia. Čiže určite treba niečo robiť s tým normatívnym financovaním, treba to nejako nastaviť, ale nie tým spôsobom, ako to tu bolo povedané. Ďakujem.
Sulík, Richard, predseda NR SR (2011-09-13):
Pani poslankyňa Kiššová reaguje, nech sa páči.
Jurinová, Erika, podpredsedníčka NR SR (2015-05-22):
Pán poslanec Viskupič.
Mora, Ján, poslanec NR SR (2018-06-20):
Drž hubu už konečne! Skáče ti niekto do reči? (Prerušenie vystúpenia predsedajúcim.)
V. Veteška, podpredseda NR SR: (2005-05-17):
K. Džupa, poslanec: Ďakujem, pán podpredseda Národnej rady. S veľkým záujmom som si vypočul obidva diskusné príspevky od poslancov klubu KDH. Kým v prejave pána poslanca docenta Bielika to bolo tak zaobalené, už pani poslankyňa Sabolová bola v tomto zmysle čitateľnejšia, zreteľnejšia a chcem sa teda k tomu vyjadriť. Máme za sebou obdobie emotívne, boj o reformu, kde nakoniec Národná rada rozhodla, prijala zákony, a tým reformu z dielne tejto vlády. Nasleduje obdobie vykonávacie alebo vykonávateľské, kde už je to vlastne obdobím pragmatickým, a ide o spresnenie, doplnenie a vybalansovanie práv a povinností štátu, zdravotníckych zariadení, zdravotných poisťovní a pacienta. A keď teda zhodnocujeme, že sme v prvom čítaní, prebiehajúca diskusia by mala zohľadniť na základe organizačných odborných aspektov politické stanovisko, tak v obidvoch diskusných príspevkoch vlastne tie organizačné a odborné argumenty skôr zdôvodňujú potrebu novelizovať tieto zákony, ako sú proti takémuto postupu a zásadne sú iné, aké boli počas prijímania zákonov v prvom čítaní. Takže mi to tak vychádza, že sa dostávame na začiatok celého procesu, keď to politické stanovisko je v súlade s vývojom posledného obdobia a nejakého boja vo vnútri koalície medzi ANO a KDH. Ďakujem.
Susko, Boris, poslanec NR SR (2022-12-05):
Ďakujem pekne za slovo. Pán poslanec Dostál, ja som tiež prekvapený týmto návrhom a prekvapený som najmä z toho dôvodu, že ako vidíme, aká je parlamentná matematika v súčasnosti. Pretože tento návrh zákona v zásade skôr pomáha koalícii ako opozícii vzhľadom k tomu, aj keď teda pán poslanec Čepček je nezaradený poslanec, pretože koalícia má len dva kluby, čiže zjednodušilo by to najmä, najmä túto procedúru pre koalíciu, aj keď na druhej strane zase koalícia môže využiť právo predsedu Národnej rady, ktorý má aj sám takéto, takéto návrhové právo. No a opozícii to nijak nepomôže, pretože práve, ako povedal predrečník, strana SaS je ťažko povedať, či je koaličná, alebo opozičná strana, čiže tam aj tak dva kluby opozičné, keďže je teraz len jeden klub opozičný a strana SaS nie je jasné, či je opozičná strana, alebo nie, aj tak, aj tak nepomôže. Čiže nevidím v tom úplne, poviem úprimne osobne, nejaké ratio, skôr to pomáha terajšej koalícii ako opozícii. Ja si skôr myslím, že by sme sa mali zamyslieť nad tým, či nezmeniť rokovací poriadok tým spôsobom, že najmä pokiaľ ide o preraďovanie jednotlivých bodov na nasledujúcu schôdzu, nie zaraďovanie nových bodov, ale buď vyraďovanie zo schôdze, alebo preraďovanie na ďalšiu schôdzu, by mal mať to dispozičné právo sám navrhovateľ alebo skupina navrhovateľov, ktorá ten návrh zákona navrhla. Pretože tak, ako má dispozičné právo ho navrhnúť, tak by mala ďalej mať aj dispozičné právo s ním ďalej nakladať. Čiže tu vidím skôr riešenie v rokovacom poriadku, alebo na zmenu rokovacieho poriadku, aby takéto, takúto kompetenciu dostali sami navrhovatelia bez ohľadu na to, či budú mať súhlas jedného, dvoch alebo troch klubov. Ďakujem.
Bugár, Béla, podpredseda NR SR (2019-09-25):
Prezentujme sa a hlasujme. (Reakcie z pléna.) Prosím vás, musíte opraviť, hlasujeme o tlači 1620, a nie 1646. Technika boľšaja, kuľtury net. (Smiech v sále.) (Hlasovanie.) Takže prítomných 135 poslancov, za 35, proti 11, zdržalo sa 86, 3 nehlasovali. Konštatujem, že návrh nebol schválený. Pán poslanec, ďakujem pekne za spoluprácu. (Reakcie z pléna.)
Valášek, Tomáš, poslanec NR SR (2023-02-01):
Vďaka, pán predseda, vďaka, pani ministerka, budem stručný. Tak ako v prípade predošlého zákona, bavíme sa tu o návrhu, ktorý je ešte z novembra a mal pôvodne januárový vstup do účinnosti, ktorý treba posunúť. Preto mi dovoľte predložiť veľmi jednoduchý pozmeňujúci návrh, týka sa len a len účinnosti, takže dovoľte mi teraz v tomto momente predniesť jeho text. Pozmeňujúci návrh poslanca Národnej rady Slovenskej republiky Tomáša Valáška k návrhu zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov (tlač 1242). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh k návrhu zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov (tlač 1242): V čl. II sa slová „1. januára“ nahrádzajú slovami „1. marca“. Súčasne sa v čl. I v novelizačnom bode vykoná súvisiaca úprava v prechodnom ustanovení: v nadpise § 30h sa slová „1. januára“ nahrádzajú slovami „1. marca“. Koniec návrhu pozmeňujúceho... koniec pozmeňujúceho návrhu. Odôvodnenie, opäť, navrhuje to, súvisí to len so vstupom do platnosti vzhľadom na to, že zákon bol pôvodne na hlasovaní už v novembri. Vďaka, pán predseda, skončil som.
Laššáková, Jana, podpredsedníčka NR SR (2014-02-06):
Dobre, o chvíľu dám o tom hlasovať. Pán poslanec Viskupič.
Novotný, Viliam, poslanec NR SR (2011-07-08):
Ďakujem pekne. Vážený pán predseda, dajte hlasovať o druhom procedurálnom návrhu pána poslanca Ondruša nepokračovať v rokovaní o tomto vládnom návrhu zákona.
P. Paška, predseda NR SR: (2010-03-02):
Pán poslanec Kovačócy je spravodajcom k vášmu návrhu zákona, poprosím ho o informáciu.
Dostál, Ondrej, poslanec NR SR (2019-02-08):
Pán poslanec Heger, povedal si, že nie je potrebné, aby na Ústavný súd išli politici. Ja súhlasím, nie je to potrebné, ale na druhej strane si myslím, že je to možné. Prvým predsedom alebo jediným predsedom Ústavného súdu Českej a Slovenskej Federatívnej Republiky bol Ernest Valko, ktorý tam bol zvolený v čase, keď bol, keď bol poslancom Federálneho zhromaždenia. Pán poslanec Tomáš tu spomenul Milana Čiča, ktorý bol prvým predsedom Ústavného súdu Slovenskej republiky. V zahraničí sú známe, známe podobné prípady. A aj u nás na našich ústavných súdoch pôsobili alebo dokonca aj teraz pôsobia aj bývalí politici a to ich automaticky nediskvalifikuje z toho, ako ich hodnotíme ako ústavných sudcov. To, prečo sa hovorí o Robertovi Ficovi, nie je alebo nemalo by byť podľa môjho názoru to, že je politik, to ho, samozrejme, automaticky nediskvalifikuje, hovorilo sa v poslednom čase najmä preto, že nespĺňa ústavou stanovenú podmienku, že by bol činný v právnickom povolaní 15 rokov. A toto nie je niečo, v čom politici majú, naopak, sťaženú pozíciu voči, voči iným uchádzačom, lebo keď sa niekto naplno venuje politike, politika nie je právnické povolanie a je teda predpoklad, že ťažko sa môže naplno alebo čo i len nejako okrajovo venovať, venovať právnickému povolaniu. Súhlasím s tým, že samotné prijímanie protiústavného zákona alebo zákona, o ktorom sa ukáže, že je protiústavné, tiež nikoho nediskvalifikuje, lebo sa to stáva za všetkých volebných období, ale dôležitá je práve tá dobrá viera, o ktorej hovoril pán poslanec Tomáš. A problém je, že sme tu mali aj zákony, ktoré boli prijaté s vedomím, že sú protiústavné, napríklad ten diaľničný zákon. Oni dopredu vedeli, že je v rozpore s ústavou stavať na nevyvlastnenom pozemku. (Neustály ruch v sále.)
Žiga, Peter, podpredseda NR SR (2024-01-16):
Ďalší v rozprave vystúpi pán poslanec Pročko. O vašom procedurálnom dám hlasovať pri ďalšom bloku hlasovaní. (Striedanie predsedajúcich.)
Blanár, Juraj, podpredseda NR SR (2023-03-16):
Pán poslanec Vons s faktickou poznámkou.
J. Brocka, poslanec: (2002-05-14):
I. Presperín, podpredseda NR SR: Hlasujte, prosím. (Hlasovanie.) Prítomných je 109 poslancov, za 106, proti nikto, zdržal sa 1, nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie návrhu zákona v druhom čítaní. Ďalej budeme hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov (tlač 1485). Pán poslanec Petrák má slovo, prosím o prvé hlasovanie.
Galis, Dušan, poslanec NR SR (2022-12-01):
Áno, ďakujem pekne. Prosím, aby hlasovanie o návrhu tohto zákona bolo 7. decembra o 11. hodine. Ďakujem pekne.
Kremský, Peter, poslanec NR SR (2020-09-23):
Vážený pán kolega Mazurek, ja som veľmi prekvapený z toho, o čom nás tu presviedčate. Okrem toho, že šírite nepresné informácie a, ako aj moji kolegovia spomínali, zavádzajúce, tento fond nezriadil ani Igor Matovič, ani vláda, ale zriadili sme ho my poslanci preto, aby sme zo svojich platov, zo svojich zdanených čistých peňazí mohli prispieť ľuďom, ktorí to naozaj potrebujú. Uznávam, že to trvalo trošku dlhšie, kým sa to rozbehlo, byrokracia v tomto štáte je stále bohato rozvinutá, sekáme ju, čo sa dá, ale ešte, ešte máme čo robiť, ale teším sa, že sa práve tento mesiac začali rozbiehať prvé, prvé konkrétne prípady. Konkrétni ľudia dostávajú túto pomoc a to je niečo úplne reálne, konkrétne, robíme to transparentne, robíme to tak, aby bolo vidieť, kto sú tí ľudia, na čo to dostanú, koľko to dostanú, kto za nimi stojí, kto sa za nich zaručí. Takže myslím si, že nič, nič lepšie nemôžeme chcieť ako to, aby to bolo otvorené, jasné pre každého. Ja sám som tam poslal peniaze, budem posielať ďalej. Koľko kto tam dal, to je, to je jeho osobná vec. Na niečom sme sa dohodli a myslím, že to každý z nás splnil. A vstupovať do svedomia druhým, či zo svojich peňazí chcú dať niečo viac alebo nie, to myslím si, že nie je fér. Na druhej strane vy ani poriadnych 1 500 euro neviete dať, ešte z toho si dvanásť euro necháte na svoju ideológiu a z peňazí, ktoré ste dostali od štátu na stranu, ste si kúpili rodinný dom a v tom býva Marian Kotleba. Tak akože to je skutočne transparentnosť ako vyšitá! Ďakujem.
Bugár, Béla, podpredseda NR SR (2018-02-13):
Ďakujem. Na vystúpenie pána poslanca s faktickými poznámkami štyria. Končím možnosť sa prihlásiť. Pán poslanec Mazurek.
Laurenčík, Milan, podpredseda NR SR (2020-06-09):
S reakciou na faktické poznámky pán poslanec Alojz Baránik.
Pellegrini, Peter, predseda NR SR (2015-09-17):
Ďakujem pekne, pán poslanec. Na vaše vystúpenie neevidujem žiadnu faktickú poznámku. Ďalší v rozprave vystúpi pán poslanec Poliačik. Nie je v rokovacej sále. Stráca poradie. Pán poslanec Viskupič. Nie je v rokovacej sále, stráca poradie. Ešte raz, pán poslanec Poliačik. Nie je v rokovacej sále. Definitívne stráca poradie. Pán poslanec Viskupič. Nie je v rokovacej sále. Definitívne stráca poradie. Keďže do skončenia dopoludňajšieho rokovania už máme len štyri minúty, prerušujem rokovanie schôdze, vyhlasujem obedňajšiu prestávku, o 14.00 hodine budeme pokračovať v rokovaní. Uzatváram rozpravu. A zároveň budeme pokračovať o 14.00 hodine hodinou otázok, po ktorej dáme záverečné slovo pána ministra zahraničných vecí, záverečné slovo pána spravodajcu, o 17.00 hodine bude hlasovanie. Ďakujem veľmi pekne, dobrú chuť k obedu prajem. (Prerušenie rokovania o 12.56 hodine.) (Pokračovanie rokovania o 14.00 hodine.)
Jasaň, Viliam, poslanec NR SR (2015-05-13):
Hlasujeme o šiestom bode zo spoločnej správy.
T. Cabaj, podpredseda NR SR: (2009-10-23):
správou o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2008 spolu s návrhom programu štátnej politiky starostlivosti o Slovákov žijúcich v zahraničí n rok 2010 . Správa vlády je pod tlačou 1213, spoločná správa výborov ako tlač 1213a. Správu uvedie podpredseda vlády Slovenskej republiky pán Dušan Čaplovič. Prosím, aby sa ujal slova.
Náhlik, Peter, poslanec NR SR (2014-03-25):
Ďakujem, pán predseda. V rozprave vystúpili dvaja poslanci, pričom boli podané dva pozmeňujúce návrhy. Pán predseda, keďže pozmeňujúce návrhy boli podané v rámci dnešnej rozpravy, dajte, prosím, hlasovať najskôr o skrátení lehoty podľa § 83 ods. 4 rokovacieho poriadku.
Kvorka, Ján, poslanec NR SR (2019-09-13):
Ďakujem pekne. Pán poslanec, povinná jazda sa skončila. Boli ste troška nervózny, neviem prečo a z čoho. Možnože z toho, že ste oslovovali hneď v úvode a obracali ste sa na obyčajných ľudí, no ale ja vám poviem, že ja v tejto reakcii na vás sa obrátim na prostých pracovitých ľudí, na robotníkov, na tých, ktorých si vy nevážite a ktorých nemáte za nič. A tu sa treba pozrieť na to, čo dokazujete a aký máte postoj k týmto ľuďom. Staráte sa do nás, snažíte sa nám predpisovať, hovoriť, ako sa my máme správať, čo má robiť pán premiér a tak ďalej a tak ďalej a tak ďalej. Tak vám dám ja takisto jednu radu, hoci to nerád robím. Začnite sa starať o seba, pozrite sa na seba, pozrite sa, ako vyzeráte. SaS rozbitá na cimpr-campr. Vznikla tu voľákasi demokratická platforma alebo čo to má byť, nevieme ani sami. OĽANO, no, viac ľudí už ani nemôže odísť, lebo má štyroch členov, a potom kto, kde, ako zostane. Veď to je katastrofa! (Smiech v sále.) Však to je hrúza, takéto veci. Tak sa zamyslite nad sebou raz konečne a začnite sa už správať tak, ako sa patrí na poslancov Národnej rady, a nevytvárajte tuná bordel a nerobte cirkus z parlamentu. (Smiech v sále a potlesk.)
Laššáková, Jana, podpredsedníčka NR SR (2012-08-08):
Pán poslanec Číž, nech sa páči.
Horváth, Zoltán, poslanec NR SR (2010-09-09):
Ďalej, prosím, dajte hlasovať o pozmeňujúcich návrhoch pána Ondruša, ktoré predniesol, je ich 11, nepožiadal, aby sme hlasovali jednotlivo, takže navrhujem, ak súhlasí predkladateľ, hlasovať o nich spoločne. Ďakujem pekne.
Nash, Natália, poslankyňa NR SR (2024-02-06):
Ďakujem pekne za slovo, pán predsedajúci. Chcela som sa pána ministra opýtať, kde bol, keď si špeciálny prokurátor Dušan Kováčik preberal od pána Makóa v kaviarni obálku s úplatkom od mafie. Špeciálny prokurátor si obálku odložil do tašky, dopili spolu kávu a rozlúčili sa. Nemali žiaden strach, lebo si boli istí, že systém, ktorý tu vybudovala strana SMER, fungoval, chránil ich a zaručoval im beztrestnosť. Kde bol vtedy pán minister? Prípad ich generálneho prokurá... špeciálneho prokurátora Dušana Kováčika prezývaného 61:0 bol zatiaľ najvážnejším prípadom zneužitia právomocí verejného činiteľa na Slovensku. Na základe dôkazov a faktov – presne toto použil pán minister ako výrok, že tak by sa malo rozhodovať – bol právoplatne odsúdený. Bohužiaľ, v publikácii, ktorú nám tu predložili, ho vykreslili ako obeť politického procesu. A ja vám poviem, aké je stanovisko PS. My v PS, na rozdiel od vás, rešpektujeme rozhodnutia nezávislých súdov. Ďakujem.
P. Hrušovský, podpredseda NR SR: (2002-06-20):
(Hlasovanie.) Prítomných je 104 poslancov, za 97, zdržalo sa 6, nehlasoval 1. Návrh sme schválili. Pristúpime k tretiemu čítaniu . Otváram rozpravu, páni poslanci. Pýtam sa, či sa hlási do rozpravy niekto z prítomných poslancov. Nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru, pán spoločný spravodajca...
Grendel, Gábor, podpredseda NR SR (2020-06-09):
Prezentujme sa a hlasujme. (Hlasovanie.) Prítomných 133, za 129, proti nebol nikto, zdržali sa 4, nehlasovalo 0 poslancov. Konštatujem, že sme schválili vládny návrh novely zákona č. 71/2013 o poskytovaní dotácií v pôsobnosti ministerstva hospodárstva. Ďalším hlasovaním je hlasovanie v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti s mimoriadnymi opatreniami súvisiacimi so šírením nebezpečnej nákazlivej ľudskej choroby COVID-19 (tlač 126). Dávam slovo predsedníčke výboru pre zdravotníctvo poslankyni Jane Cigánikovej, aby hlasovanie uvádzala.
Laššáková, Jana, podpredsedníčka NR SR (2012-09-12):
Pán poslanec Hlina, nech sa páči.
Dostál, Ondrej, poslanec NR SR (2024-01-11):
Pán poslanec Dej, súhlasím, nie sú dôvody na skrátené legislatívne konanie a tie dôvody nie sú opísané v návrhu na skrátené legislatívne konanie, keby mali by, resp. tie dôvody, ktoré tam sú, sú živé, manipulatívne, nezodpovedajúce realite a neodôvodňujúce skrátené legislatívne konanie k návrhu zákona ako celku ani k jeho častiam dokonca. Nezazneli tie dôvody ani v rozprave, nezazneli ani vo vystúpení, vystúpení pána ministra spravodlivosti Suska, ktorý tento návrh odôvodňoval v úvodnom slove, ani v tej, v tej jednej jedinej snahe preklenúť mlčanie koalície, s ktorou, s ktorým prišiel pán minister Susko, keď vystúpil v rozprave, ale potom ani, ani nedočkal do, do konca odpovedí a faktických poznámok, aby sa prípadne vyjadril k tým veciam, ktoré sme sa ho pýtali a ktoré sme vyčítali jeho, jeho vystúpeniu. Už okrem toho spomínaného slávneho jediného vystúpenia pána poslanca Muňka formou faktickej poznámky nepoznáme názor koalície na túto tému. Pán Pellegrini hovorí, že však oni súhlasia, tak nebudú vystupovať, nemajú potrebu obhajovať svoj názor. Pán minister Kaliňák, keď, keď chce niečo povedať, tak tam šepká počas vášho vystúpenia miesto toho, aby využil oprávnenie, ktoré mu dáva rokovací poriadok a vystúpil v rozprave, čo ako člen vlády môže urobiť, urobiť kedykoľvek a ako sa na mňa pozerá, tak vidím, že sa k tomu schyľuje, takže teším sa, že si vypočujeme konečne názor koaličného politika.
Pellegrini, Peter, predseda NR SR (2016-02-11):
Ospravedlňujem sa, pán poslanec, že som použil taký výraz.
Paška, Pavol, predseda NR SR (2014-09-09):
Pán poslanec Kadúc.
Jurinová, Erika, podpredsedníčka NR SR (2013-03-19):
Prosím pána ministra, aby sa dostavil do rokovacej sály, pána ministra Malatinského. Pekné popoludnie, panie kolegyne, páni kolegovia, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 476/2008 Z. z. o efektívnosti pri používaní energie (zákon o energetickej efektívnosti) a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. v znení zákona č. 136/2010 Z. z . Vládny návrh zákona má parlamentnú tlač 340. Spoločná správa výborov má tlač 340a. Nech sa páči, pán minister, odôvodnite vládny návrh zákona.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142, za 1, 93 proti, 47 sa zdržalo, 1 nehlasoval. Uvedený návrh sme neschválili.
Ďuriš Nicholsonová, Lucia, podpredsedníčka NR SR (2019-02-01):
Pán poslanec Budaj.
A. Belousovová, podpredsedníčka NR SR: (2008-09-18):
Preto končím tento bod programu. Zároveň vyhlasujem krátku technickú 3-minútovú prestávku na prepnutie technického nahrávacieho zariadenia. Ďakujem. (Technická prestávka.) (Po prestávke.)
Richter, Ján, poslanec NR SR (2021-10-26):
Ďakujem za slovo. Každý ušetríme nejakých 20 sekúnd, aj to nám pomôže. No, ja som mal celkom dobrý pocit z toho záveru tejto schôdze. Pán minister sa snažil niektoré veci ponúknuť, povedal, čo sa podarilo, čo nie, na čo nemá peniaze, dobre, ale pani poslankyňa, vy ste tomu dali skutočne teraz ako korunu, pretože populizmus, demagógia, nepravda, to dominovalo vo vašom vystúpení. V čom nepravda? Hovoríte o tom, že ste udržali zamestnanosť. No podvádzate! Neudržali! Šesťdesiat tisíc ľudí je viac na úrade práce, 30-tisíc viacej dlhodobých, 10-tisíc viacej mladých ľudí do 29 rokov. Vám sa darí držať nezamestnanosť posledné mesiace, chválapánubohu, ale zo začiatku vášho obdobia, keď sa rozvíjala pandémia, je tu tá 60-tisícová sekera. To znamená, nemáte pravdu. My sme vždy robili len sami za seba, no vy ste pošliapali princípy právneho aj sociálneho štátu. Z toho sociálneho by som vedel veľmi veľa vecí pomenovať. Prosím vás, nechváľte sa reformou súdnictva, súdnej mapy. Kto vám to ešte verí? Však zajtra sa postavia ďalšie 3 súdy a je po celej súdnej mape, reforme aj ministerke Kolíkovej, však to už nie je reforma, to je deforma. Odstránenie byrokracie – Zákonník práce, no ste na Ústavnom súde, diskriminácia seniorov nad 65 rokov, zrušenie kolektívneho vyjednávania, kolektívneho vstupa, rozširovanie, Európska únia hovorí 70 %, my máme 25 %, vy to rušíte, no a hovoríte o vláde, ktorá má dnes podporu 20 %, 80 % strata, nie ste schopní ako koalícia sa pomaly na ničom dohodnúť. Prosím vás, v čom sú tie pozitíva? Ďakujem.
Osuský, Peter, poslanec NR SR (2013-02-08):
Ďakujem, pani predsedajúca. Je možno celkom plauzibilné zdieľať pesimizmus pána poslanca Matoviča vo veci priznávania sa straníckych sponzorov k tomu, že nejakú stranu sponzorujú. Samozrejme, je otázka, kedy na Slovensku dôjdeme do stavu, keď bude pre stranu cťou ukázať, kto je jej sponzorom. Spomínam si na situáciu z roku 1996, keď som bol v Spojených štátoch na pozvanie amerického Kongresu. A prebiehal vtedy volebný zápas medzi Robertom Doleom a Billom Clintonom o Clintonovo druhé obdobie. Ale zároveň boli lokálne voľby primátora mesta Charlotte v Severnej Karolíne. A na inzertnom úseku titulnej strany miestnych novín sa jeden z kandidátov hrdo chválil tým, že mu 1 500 dolárov poslal nik menej ako človek zo slovenskými koreňmi a neuveriteľnými modrými očami, dnes už nebohý Paul Newman. A pre toho človeka bola nepochybne zmienka o tom, že jeho sponzorom je Paul Newman, hodna podstatne viac ako tých 1 500 dolárov. A aj keď možno nešlo o peniaze, v ostatných prezidentských voľbách za Moravou sme videli, že keď niekto môže na svoje triko povedať, že podporuje ho Zdeněk Svěrák, tak je to možno viac, ako keby Zdeněk Svěrák poslal knížeti pánovi, ktorý to asi tak nepotreboval, 20 000 českých korún. To je k tej stránke, či sa majú sponzori priznávať, ak si za tým stoja. Pokiaľ ide o samotný zmysel kampane, sám sa držím toho, že som nikdy nebol ovplyvňovaný kampaňami. A nemyslím si, že by či moji voliči alebo vôbec angažovaní občania, voliči iných z vás potrebovali k vášmu zvoleniu megaboardy... (Prerušenie vystúpenia časomerom.)
Hrnčiar, Andrej, podpredseda NR SR (2018-09-20):
Pani poslankyňa Veronika Remišová tu nie je. Pán poslanec Juraj Kolesár sa pýta ministra spravodlivosti Slovenskej republiky Gábora Gála: „Vážený pán minister, myslíte si, že za postrelenie človeka, ktorý má doživotné následky (útok sa stal v Prešove), 35-ročný Prešovčan Peter M. skončil na invalidnom vozíku, obvinený Vladimír H. dostal postupne 15, 4, 15 a napokon len 7 rokov väzenia. Obvinený Vladimír H. však počas priebehu a rekonštrukcie prípadu stále menil výpovede.“ Odpovedať bude pán minister Érsek.
P. Paška, predseda NR SR: (2007-10-30):
(Hlasovanie.) Konštatujem, že nie sme uznášaniaschopní. Vyhlasujem 15-minútovú... (Prerušenie rokovania o 14.13 hodine.) (Pokračovanie rokovania o 14.28 hodine.) (Prestávka.) (Pokračovanie rokovania o 14.30 hodine.)
Jurinová, Erika, podpredsedníčka NR SR (2015-05-26):
Pán poslanec Bobík. (Neustály ruch v sále.) Ešte raz prosím kolegov, aby sa v sále utíšili. Vydržte, prosím vás, pár minút.
Figeľ, Ján, podpredseda NR SR (2015-05-13):
Nech sa páči, Eva Horváthová.
V. Tomanová, ministerka práce, sociálnych vecí a rodiny SR: (2006-10-19):
Znovu hovorím, že ide o evidovanú nezamestnanosť, no z ktorej sú určité skupiny ľudí vypustení. Sú to napríklad tí, ktorí sú na rekvalifikáciách, ktorých, keby bolo treba, tiež môžu nastúpiť, čiže to percento miery nezamestnanosti ako-takej je v skutočnosti vyššie. Je to, samozrejme, rast hrubého domáceho produktu a vzniku väčšieho počtu pracovných príležitostí najmä u veľkých investorov. Ale v prvom rade je to zamestnanie sa 40 tisíc Slovákov v období sezónnych prác. Čiže, toto je najväčšie množstvo. V pozitívnom smere musím povedať tiež, že pôsobila aj pracovná mobilita vrátane zahraničnej, ale aj aktívne opatrenia na trhu práce, či už je to aktivácia uchádzačov o zamestnanie hľadať si zamestnanie, vzdelávanie a príprava. Začali sme realizovať nový Národný projekt IIIA - vzdelávanie a príprava na trh práce, zamestnanecká prax, ktorý dáva ešte väčší dôraz na cielené zaraďovanie uchádzačov o zamestnanie do vzdelávania a následne ich umiestňovanie na trhu práce. Vzhľadom na vývoj jednotlivých implementovaných národných projektov sa pristúpilo k navýšeniu rozpočtu na Národný projekt č. 1, a to podpora zamestnávania nezamestnaných s dôrazom na znevýhodnené skupiny na trhu práce, prostredníctvom ktorého sa vytvára najviac pracovných miest pre znevýhodnených uchádzačov na trhu práce. K aktívnemu znižovaniu nezamestnanosti prispeli, samozrejme, aj projekty zamerané na individuálnu štátnu pomoc formou príspevku a vytvorenie nového pracovného miesta. Na základe očakávaného pôsobenia rozhodujúcich faktorov, ovplyvňujúcich vývoj miery nezamestnanosti na jednotlivých regionálnych trhoch práce, možno v mesiaci októbri očakávať stagnáciu, a to aj vzhľadom na končenie sezónnych prác a skutočne nepredpokladáme, a keď, tak iba veľmi mierny pokles miery evidovanej nezamestnanosti. Predpokladáme ročnú mieru nezamestnanosti, evidovanú mieru nezamestnanosti v roku 2006 okolo 10,8 %. Ja budem veľmi rada, keď aj naďalej bude klesať nezamestnanosť a urobíme pre to a robíme pre to všetky potrebné kroky, ale na základe doterajších skúseností vieme, že je vhodnejšie prognózovať rast zamestnanosti a ten bude určite pokračovať. V tejto súvislosti, pán poslanec, si dovolím pripomenúť, rozhodne sa nechválime cudzím perím a nemáme záujem, tak ako ste svojou otázkou na to chceli poukázať, v každom prípade, myslím si, že tí, ktorí tu sedíme, konáme v prospech občanov Slovenskej republiky bez ohľadu na to, ktorá politická strana za tým stojí. V tejto súvislosti si pripomeniem znovu, ja predpokladám, že v oblasti sociálnej politiky by mala vždy panovať zhoda ako spoločenský konsenzus. Ďakujem za porozumenie. (Potlesk.)
M. Sabolová, poslankyňa: (2002-06-25):
I. Presperín, podpredseda NR SR: Hlasujte o bodoch zo spoločnej správy. (Hlasovanie.) 115 prítomných, 80 za, proti 19, 14 sa zdržalo, nehlasovali 2. Konštatujem, že body 1 - 49 zo spoločnej správy gestorského výboru boli schválené. Ďalej, prosím.